《送哲禅人杖锡访师兼简仲默和尚》
元代·梵琦

杖锡老师七十八，眼如点漆眉如雪。分明画出须菩提，坐听孤猿吟落月。

深山古寺天正寒，叶深一尺堆床前。地炉烧火帘不卷，袈娑黑似垆中烟。

客来只恐放烟出，争奈山林藏未密。喧喧道价满江湖，负笈挑囊固非一。

千里东归频寄声，乃翁终似有乡情。目连鹙子神通妙，何必区区圆相成。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。